ΓΡΑΠΤΗ ΕΡΩΤΗΣΗ E-1566/00

υποβολή: Bart Staes (Verts/ALE) προς το Συμβούλιο

(24 Μαΐου 2000)

Θέμα: Ευνοϊκό φορολογικό καθεστώς για ντίζελ

Περισσότερα από 50 % των αυτοκινήτων που πωλήθηκαν πέρυσι στην Ομοσπονδία του Βελγίου είναι εξοπλισμένα με πετρελαιοκινητήρα. Έτσι το Βέλγιο μετά από την Αυστρία είναι η χώρα με τη μεγαλύτερη ντιζελομανία. Στις σκανδιναβικές χώρες, το ΗΒ και τις ΗΠΑ σχεδόν δεν κυκλοφορούν αυτοκίνητα με πετρελαιοκινητήρα.

Όχι μόνο οι εκπομπές του ντίζελ αποτελούν τη σημαντικότερη πηγή διοξειδίου του αζώτου, το οποίο προκαλεί γενικά περιβαλλοντικά προβλήματα, όπως ρύπανση από όζον και όξινη βροχή, αλλά εξαιρετικά επιβλαβείς είναι και οι εκπομπές σωματιδίων (αιθάλης). Στα επιστημονικά κείμενα αναφέρονται τα PM 10 (σωματίδια μικρότερα των 10 μικρομέτρων). Αυτά τα σωματίδια μεταφέρουν επικίνδυνες ουσίες όπως βαρέα μέταλλα και καρκινογόνους αρωματικούς πολυκυκλικούςδρογονάνθρακες (PAK).

Η επιτυχία του ντίζελ στο Βέλγιο οφείλεται στη διαφορά τιμής. Χάριν στους ειδικούς φόρους κατανάλωσης που διατηρούνται τεχνητά χαμηλοί το ντίζελ είναι (κατά 10 περίπου βελγικά φράγκα) φθηνότερο από τη βενζίνη, παρά το γεγονός ότι το κόστος διύλισης του ντίζελ είναιψηλότερο από αυτό της βενζίνης. Εξαιτίας του ευνοϊκού φορολογικού καθεστώτος που ισχύει για το ντίζελ οι καθαρότερες τεχνολογίες (μείγματα με χαμηλή περιεκτικότητα σε πτητικά συστατικά για βενζινοκινητήρες) έχουν ελάχιστες ή καθόλου πιθανότητες.

1. Αναγνωρίζει άραγε το Συμβούλιο ότι το ντίζελ αποτελεί τη μεγαλύτερη πηγή διοξειδίου του αζώτου; Εάν όχι, σε ποιά επιστημονικά επιχειρήματα βασίζεται το Συμβούλιο μην θεωρώντας το ντίζελ ως σημαντικότερη πηγή διοξειδίου του αζώτου;

2. Αναγνωρίζει το Συμβούλιο ότι, μεταξύ άλλων, το ντίζελ ευθύνεται για τιςψηλές εκπομπές σωματιδίων (στη συγκεκριμένη περίπτωση PM10); Εάν όχι, σε ποιά επιστημονικά επιχειρήματα βασίζεται το Συμβούλιο μην θεωρώντας το ντίζελ ως σημαντική αιτία για τιςψηλές συγκεντρώσεις PM10;

3. Θεωρεί άραγε το Συμβούλιο ότι το ευνοϊκό φορολογικό καθεστώς που ισχύει στο Βέλγιο για το ντίζελ (βλ. ανωτέρω) συμβιβάζεται με την επιδίωξη καθαρότερων τεχνολογιών, δεδομένου ότι το καθεστώς αυτό δεν ενθαρρύνει καθόλου την αγορά αυτοκινήτων με καθαρή τεχνολογία στη Βελγική Ομοσπονδία; Εάν ναι, ποιά είναι τα επιχειρήματα του Συμβουλίου ναποστηρίξει την εφαρμογή ευνοϊκού φορολογικού καθεστώτος για το ντίζελ, δεδομένου ότι το καθεστώς αυτό δεν ενθαρρύνει καθόλου την αγορά αυτοκινήτων με καθαρή τεχνολογία στη Βελγική Ομοσπονδία; Εάν όχι, προτίθεται τότε το Συμβούλιο να λάβει μέτρα για την κατάργηση του ευνοϊκού φορολογικού καθεστώτος που ισχύει σήμερα για το ντίζελ;

Απάντηση

(28 Σεπτεμβρίου 2000)

1. Το Συμβούλιο έχει επίγνωση του προβλήματος των εκπομπών οξειδίων του αζώτου και σωματιδίων. Έχει εκδώσει, σε συναπόφαση με το ΕΚ, την οδηγία 98/69/ΕΚ της 13ης Οκτωβρίου 1998 σχετικά με τα μέτρα που πρέπει να ληφθούν κατά της ατμοσφαιρικής ρύπανσης από τις εκπομπές οχημάτων με κινητήρα(1), η οποία αποτελεί ένα συμπληρωματικό και σημαντικό βήμα για τη μείωση των εκπομπών αυτών.

Όσον αφορά επιπλέον μέτρα που πρέπει να ληφθούν στο μέλλον, η Επιτροπή καλείται με αυτή την οδηγία ναποβάλει άλλες προτάσεις νομοθετικών πράξεων οι οποίες θα εφαρμοσθούν μετά το 2005 και θα αναφέρονται μεταξύ άλλων:

- στην λήψη μέτρων, συμπεριλαμβανομένων αυτών που θα αφορούν τα καύσιμα και τα οχήματα, που θα καθιστούν δυνατή την πραγματοποίηση των μακροπρόθεσμων στόχων της Κοινότητας σε θέματα ποιότητας του αέρα, λαμβανομένωνπόψη των τεχνολογικών εξελίξεων και των αποτελεσμάτων των πρόσφατων ερευνών για τη μόλυνση του αέρα και τις επιπτώσεις των σωματιδίων στην ανθρώπινηγεία.

- στη δυνατότητα και τη σκοπιμότητα λήψης τοπικών μέτρων για τη μείωση των εκπομπών των οχημάτων. Στο πλαίσιο αυτό θα πρέπει να εκτιμηθεί η συμμετοχή τόσο του τομέα των μεταφορών όσο και μέτρων σε άλλους τομείς, όπως η διαχείριση της κυκλοφορίας, τα αστικά δημόσια μέσα μεταφοράς, η βελτίωση των ελέγχων και της συντήρησης και τα προγράμματα απόσυρσης των οχημάτων.

- στη ιδιαίτερη κατάσταση των μεγάλων στόλων οχημάτων και τις δυνατότητες μείωσης των εκπομπών που θα μπορούσε να επιφέρει η χρήση από αυτούς τους στόλους καυσίμων με αυστηρές περιβαλλοντικές προδιαγραφές.

2. Το ευνοϊκό φορολογικό καθεστώς για το ντίζελ στο οποίο αναφέρεται ο αξιότιμος κ. βουλευτής βασίζεται στην οδηγία 92/82/ΕΟΚ του Συμβουλίου της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή. Οποιαδήποτε τροποποίηση αυτής της νομοθεσίας από το Συμβούλιο μπορεί να γίνει μόνο βάσει πρότασης της Επιτροπής. Καμία σχετική πρόταση όμως δεν έχειποβληθεί στο Συμβούλιο.

(1) ΕΕ L 350 της 28.12.1998.